ফাগুন হাওয়ায়

ফাগুন হাওয়ায় তৌকীর আহমেদ পরিচালিত ২০১৯ সালের বাংলাদেশী ঐতিহাসিক নাট্যধর্মী চলচ্চিত্র। টিটো রহমানের বাংলা ভাষা আন্দোলনের প্রেক্ষাপটে লেখা গল্প বউ কথা কও অবলম্বনে চলচ্চিত্রটি নির্মিত হয়েছে। ইমপ্রেস টেলিফিল্ম লিমিটেডের ব্যানারে ছবিটি প্রযোজনা করেন ফরিদুর রেজা সাগর এবং পরিবেশনা করে দি অভি কথাচিত্র। এতে শ্রেষ্ঠাংশে অভিনয় করেছেন যশপাল শর্মা, নুসরাত ইমরোজ তিশা, সিয়াম আহমেদ, আবুল হায়াত, শহীদুল আলম সাচ্চু ও ফজলুর রহমান বাবু। চলচ্চিত্রটি ২০১৯ সালের ১৫ই ফেব্রুয়ারি বাংলাদেশে মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ৩টি বিভাগে পুরস্কৃত হয়। যশপাল শর্মা - জামশেদ, বদমেজাজের জন্য শাস্তি পেয়ে খুলনায় বদলি হয়ে আসা পাকিস্তানি পুলিশ কর্মকর্তা। সিয়াম আহমেদ - নাসির, ঢাকা বিশ্ববিদ্যালয়ের ইতিহাস বিভাগের তৃতীয় বর্ষের শিক্ষার্থী। নুসরাত ইমরোজ তিশা - দীপ্তি, ঢাকা মেডিক্যাল কলেজের শিক্ষার্থী। আবুল হায়াত - দীপ্তির ঠাকুরদাদা আফরোজা বানু - নাসিরের মা শহীদুল আলম সাচ্চু - আজমত, স্থানীয় মুসলিম লীগের নেতা। ফজলুর রহমান বাবু - চন্দর, পুলিশ স্টেশনের ঝাড়ুদার। রওনক হাসান - ওবায়েদ, আজমতের ভাই ও মুসলিম লীগের সদস্য। সাজু খাদেম - মঞ্জু, নাসিরের খালাতো ভাই। ফারুক আহমেদ - মৌলভী নরেশ ভূইয়া আজাদ সেতু আবদুর রহিম হাসান আহমেদ ২০১৮ সালের ১০ মার্চ থেকে খুলনার পাইকগাছা উপজেলায় ছবিটির শুটিং শুরু হয়। পাইকগাছার রাড়ুলী গ্রামে এবং কে বি কে হরিশচন্দ্র কলেজিয়েট ইউনিস্টিটিউটে ছবিটির মঞ্চের দৃশ্য ধারণ করা হয়। ছবিটির দীপ্তি চরিত্রের জন্য নুসরাত ইমরোজ তিশাকে চূড়ান্তভাবে নির্বাচন করা হয়। তিশা পূর্বে তৌকীর আহমেদের হালদা (২০১৭) চলচ্চিত্রে অভিনয় করেছিলেন। তিনি শুটিং শুরুর দুই দিন পর খুলনায় চিত্রায়নে যোগ দেন। ২০১৮ সালের ১৬ই নভেম্বর এক অনুষ্ঠানের মধ্য দিয়ে ফাগুন হাওয়ায় ছবির প্রথম পোস্টার প্রকাশিত হয়। এই অনুষ্ঠানে প্রধান দুই অভিনয়শিল্পী নুসরাত ইমরোজ তিশা ও সিয়াম আহমেদ ১৯৫০-এর দশকের সাজসজ্জায় উপস্থিত ছিলেন। ২০১৯ সালের ১০ই জানুয়ারি মার্কিন যুক্তরাষ্ট্র থেকে অবকাশ যাপন শেষে বাংলাদেশে ফিরে এসে ছবিটির পরিচালক তৌকীর আহমেদ ঢাকা শহরে ছবিটির প্রচারণায় অংশগ্রহণ করেন। ২০ই ফেব্রুয়ারি ইউটিউবে ছবিটির ট্রেলার প্রকাশিত হয়। এতে ১৯৫২ সালের সময়কে চিত্রিত হতে দেখা যায়। "আসছে ভাষা আন্দোলনভিত্তিক চলচ্চিত্র 'ফাগুন হাওয়ায়'"। দৈনিক জনকন্ঠ (ইংরেজি ভাষায়)। ১৮ নভেম্বর ২০১৮। সংগ্রহের তারিখ ২১ জানুয়ারি ২০১৯। [স্থায়ীভাবে অকার্যকর সংযোগ] "সেরা অভিনেতা তারিক আনাম, সেরা অভিনেত্রী সুনেরা; ন ডড়াই সেরা চলচ্চিত্র"। দৈনিক কালের কণ্ঠ। ৩ ডিসেম্বর ২০২০। সংগ্রহের তারিখ ৩ ডিসেম্বর ২০২০।  "তৌকীরের ফাগুন হাওয়ায় তিশা"। আরটিভি অনলাইন। ৮ মার্চ ২০১৮। সংগ্রহের তারিখ ২১ জানুয়ারি ২০১৯।  "তিশা হলেন 'ফাগুন হাওয়া'-র নায়িকা"। দ্য ডেইলি স্টার। ৯ মার্চ ২০১৮। সংগ্রহের তারিখ ২১ জানুয়ারি ২০১৯।  হক, এনামুল (২০ মার্চ ২০১৮)। "'ফাগুন হাওয়ায়' ছবির রিহার্সেল থেকে..."। দৈনিক ইত্তেফাক। ২৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  "তিশার নতুন ছবি 'ফাগুন হাওয়া'"। দৈনিক মানবজমিন। ৯ মার্চ ২০১৮। সংগ্রহের তারিখ ২১ জানুয়ারি ২০১৯।  রতন, আবু সুফিয়ান (১৭ নভেম্বর ২০১৮)। "'ফাগুন হাওয়ায়' সিয়াম ও তিশা"। দৈনিক আমাদের সময়। ২৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  "দেশে ফিরেই ফাগুন হাওয়ায় ছবির প্রচারণায় তৌকীর"। দৈনিক যুগান্তর। ১৬ জানুয়ারি ২০১৯। সংগ্রহের তারিখ ২১ জানুয়ারি ২০১৯।  "'ফাগুন হাওয়ায়' ছবির ট্রেলার প্রকাশ"। সারাবাংলা.নেট। ২০ জানুয়ারি ২০১৯। সংগ্রহের তারিখ ২১ জানুয়ারি ২০১৯। [স্থায়ীভাবে অকার্যকর সংযোগ] কাদের, মনজুর (৩ ডিসেম্বর ২০২০)। "কারা পাচ্ছেন জাতীয় চলচ্চিত্র পুরস্কার"। দৈনিক প্রথম আলো। সংগ্রহের তারিখ ৩ ডিসেম্বর ২০২০।  "এবার সিজেএফবি পারফরম্যান্স অ্যাওয়ার্ড পেলেন যারা (ভিডিও)"। বাংলা ট্রিবিউন। জুলাই ২৬, ২০২০। ৩০ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।  বাংলা মুভি ডেটাবেজে ফাগুন হাওয়ায় ইন্টারনেট মুভি ডেটাবেজে ফাগুন হাওয়ায় (ইংরেজি)